2022 жылы ЖОО түлектерінің 67% тұрақты жұмыспен қамтылған
DATE: 13:28, 25 Қаңтар 2023 | GMT +5
TITLE: 2022 жылы ЖОО түлектерінің 67% тұрақты жұмыспен қамтылған
URL: https://kaz.inform.kz/news/2022-zhyly-zhoo-tulekterinin-67-turakty-zhumyspen-kamtylgan_a4027638/
META: DATE: 13:28, 25 Қаңтар 2023 | GMT +5
TOTAL WORDS: 193
AUTHOR(S):
TEXT: «2022 жылы түлектердің 67% тұрақты жұмыспен қамтылған. Түлектердің жұмысқа орналасуының орташа көрсеткіші – 79%, жұмыс іздеудің орташа ұзақтығы – 97 күн, яғни 3 айға дейін. Ал сұранысқа ие білім беру бағдарламалары бойынша – тіпті бір ай ішінде жұмыс табады», - деді ҚР Ғылым және жоғары білім министрлігі Ғылым және жоғары білім саласындағы сапаны қамтамасыз ету комитетінің төрағасы Гүлзат Көбенова Орталық коммуникациялар қызметінде өткен баспасөз мәслихатында. Сонымен бірге, жоолар рейтингінде шетелдік жоғары оқу орындарымен әріптестік статистикасы бар. Білім беру бағдарламаларының 3, 2% бойынша қос дипломды бағдарламалар, ал 1, 6% бойынша шетелдік серіктес жоғары оқу орындарымен бірлескен бағдарламалар ұсынылған. «Студенттерді сыртқы академиялық ұтқырлық шеңберінде шетелдік жооларда оқыту, яғни бір семестр немесе триместр ішінде оқыту мүмкіндіктері кеңейді. Конкурсқа қатысқан түлектердің 44% шетелде оқудан өтті. Ал түлектердің 11% магистратурада оқуын жалғастырған», - дейді спикер. Білім беруді цифрландыру саласында қашықтан оқытуды қамтамасыз ету бойынша тұтас экожүйе қалыптасқан. Жоғары оқу орындарының 90% электрондық кітапханалармен, 95% - антиплагиатқа қарсы жүйемен, 98% - прокторинг жүйесімен қамтылған. Айта кетейік, ҚР Ғылым және Жоғары білім министрлігі елдегі ЖОО-лардың 2022 жылғы рейтингін жариялады. Бұл рейтингке сәйкес, жұмыс берушілер отандық білімге 67% қанағаттанады. Рейтинг нәтижелерімен Ғылым министрлігінің және «Атамекен» ҰКП ресми сайтында толығырақ танысуға болады
